Hat önkormányzat a végsőkig kitartott amellett, hogy maguk tarthassák fenn az iskolájukat, de végül az állam győzött. Az Abcúg írása.

Január elsejétől megszűnik a hab és szódapatron, írja a Liss Patrongyártó, Töltő és Forgalmazó Kft. közleménye alapján a Hvg.hu. Ez azt jelenti, hogy a hagyományos szódásszifonról át kell majd állni egy modernebb fejlesztésű változatra. Ez az árát is növelni fogja, most a tízdarabos doboz a vásárlás helyétől függően 312–400 forintba kerül, jövőre 999–1250 forint lesz, írja a lap.

Eldobható patron lesz helyette. A Hvg számítása szerint így egy liter házi szóda előállításának önköltsége 100 forintra emelkedik. A technológiaváltásra szükség volt, mert míg 30-40 éve évi 300 millió darab patront tudtak értékesíteni, mostanra 10 millióra csökkent ez a szám.

A lap megkérdezte Érdi Zoltánt, a Liss stratégiai igazgatóját, aki azt mondta, tizenöt éve napirenden van a technológiaváltás.

Átmenetileg jelentős piacvesztéssel kell számolnunk”.

Külföldön már mindenütt az eldobható patron van forgalomban. A patronokat március 31-ig az értékesítőhelyeken visszaveszik.